ΓΡΑΠΤΗ ΕΡΩΤΗΣΗ E-3148/00

υποβολή: Ilda Figueiredo (GUE/NGL) προς την Επιτροπή

(6 Οκτωβρίου 2000)

Θέμα: Χρησιμοποίηση των κοινοτικών πόρων

Η πορτογαλική επιχείρηση Electro Moagem do Marco S.A. με περίπου 70παλλήλους, ασκεί δραστηριότητα πάνω από 70 χρόνια στον επισιτιστικό τομέα και εδρεύει στην πόλη Marco de Canaveses (Πορτογαλία), μία περιοχή με ελάχιστες βιομηχανικές εγκαταστάσεις.

Σύμφωνα με πληροφορίες που προέρχονται από την επιχείρηση, η οποία διαθέτει το πιστοποιητικό ποιότητας που εξέδωσε το 1999 η IPQ, εισέπραξε δεκάδες εκατομμυρίων πορτογαλικών εσκούδος από τα κοινοτικά ταμεία για τον εκσυγχρονισμό της. Ωστόσο, σήμερα οι εργαζόμενοι δεν εισπράττουν τους μισθούς και η επιχείρηση απειλεί ότι θα κηρύξει πτώχευση.

Θα μπορούσε άραγε η Επιτροπή να παράσχει τις ακόλουθες πληροφορίες: Ανταποκρίνεται στην πραγματικότητα ότι η επιχείρηση Electro Moagem do Marco S.A εισέπραξε χρηματοδότηση από την Κοινότητα; Ποιό είναι το ποσό της εν λόγω χρηματοδότησης; Πραγματοποιήθηκαν έλεγχοι κατά την εκταμίευση των εν λόγω πόρων, ειδικότερα σε ότι αφορά την διατήρηση των θέσεων εργασίας;

Συμπληρωματική απάντηση του κ. Barnier εξ ονόματος της Επιτροπής

(4 Ιουλίου 2001)

Η πορτογαλική επιχείρηση Electro Moagem do Marco SA έλαβε τις εξής κοινοτικές ενισχύσεις από τα Διαρθρωτικά Ταμεία.

- Δύο έργα εγκρίθηκαν στο πλαίσιο του PNCIAP/SIBR (Sistema de incentivos regionais) που αποτελεί μέρος του κοινοτικού πλαισίου στήριξης για τις πορτογαλικές περιφέρειες που είναι επιλέξιμες για το στόχο 1 κατά τη διάρκεια της περιόδου προγραμματισμού 1989-1993. Το ποσό της συγχρηματοδότησης του Ευρωπαϊκού Ταμείου Περιφερειακής Ανάπτυξης (ΕΤΠΑ) ανήλθε αντίστοιχα σε 51 και 98 εκατομμύρια πορτογαλικά εσκούδος (περίπου 750 000).

- Στο πλαίσιο του επιχειρησιακού προγράμματος οικονομικός ιστός,ποπρόγραμμα βιομηχανίας (PEDIP), που αποτελεί μέρος του κοινοτικού πλαισίου στήριξης για τις πορτογαλικές περιφέρειες που είναι επιλέξιμες για το στόχο 1 κατά τη διάρκεια της περιόδου προγραμματισμού 1994-1999, εγκρίθηκαν δύο έργα στο πλαίσιο των εξής μέτρων:

- μέτρο 3.7: έργο πιστοποίησης της επιχείρησης. Η συγχρηματοδότηση του ΕΤΠΑ ανήλθε σε 5,7 εκατομμύρια πορτογαλικά εσκούδος (περίπου 28 500);

- μέτρο 3.3: το έργο επένδυσης αφορούσε συνολικό ποσό 1 400 εκατομμυρίων πορτογαλικών εσκούδος με συγχρηματοδότηση του ΕΤΠΑ που ανήλθε σε 406 εκατομμύρια πορτογαλικά εσκούδος (2 030 000)πό τη μορφή επιστρέψιμης ενίσχυσης. Το έργο αυτό βρίσκεται στη φάση ακύρωσης για μη τήρηση των συμβατικώνποχρεώσεων από τον ανάδοχο. Οι πληρωμές που πραγματοποιήθηκαν ανέρχονται σε 324,8 εκατομμύρια πορτογαλικά εσκούδος (περίπου 1 620 000).

Τέλος, τρία έργα εγκρίθηκαν στο πλαίσιο της κοινοτικής πρωτοβουλίας ανασυγκρότησης του τομέα τηςφαντουργίας (RETEX) κατά τη διάρκεια της περιόδου προγραμματισμού 1994-1999 στο πλαίσιο των εξήςποπρογραμμάτων:

- υποπρόγραμμα A πρόσβαση σε κεφάλαια: έργο τεχνολογικού εκσυγχρονισμού της επιχείρησης. Η συγχρηματοδότηση του ΕΤΠΑ ανήλθε σε 25 εκατομμύρια πορτογαλικά εσκούδος (125 000)·

- υποπρόγραμμα Γ παραγωγικότητα και τεχνικήποστήριξη: έργο μελετών στρατηγικής διαμόρφωσης με συγχρηματοδότηση του ΕΤΠΑ που ανήλθε σε 3,4 εκατομμύρια πορτογαλικά εσκούδος (17 000)· έργο ταυτοποίησης των ισχυρών και αδύναμων σημείων της επιχείρησης: η συγχρηματοδότηση του ΕΤΠΑ ανήλθε σε 6 500 ευρώ αλλά δεν καταβλήθηκε δεδομένου ότι το σχέδιο βρίσκεται σε φάση ακύρωσης.

Όπως συμβαίνει για κάθε έργο που συγχρηματοδοτείται στο πλαίσιο των Διαρθρωτικών Ταμείων, οι διάφορες ενισχύσεις αποτέλεσαν αντικείμενο ελέγχων που προβλέπονται στους κανονισμούς των εν λόγω Ταμείων. Δεδομένου ότι κανένα από τα προαναφερόμενα έργα δεν αφορούσε τη δημιουργία θέσεων απασχόλησης, το θέμα της διατήρησης θέσεων απασχόλησης δεν αποτέλεσε αντικείμενο ειδικού ελέγχου.